2005. aastal arhiivi laekunud kaastööde põhjal esitati Eesti Vabariigi presidendi preemia saamiseks Raplamaalt pärit Tartu Ülikooli ajaloo eriala üliõpilane Jüri Metssalu ja Tiit Birkan Keilast. Jüri Metssalu pälvis autasu Raplamaa küladest kogutud kohapärimuse eest. Tiit Birkani alates 1981. aastast rahvaluule  arhiivile pidevalt tehtud väga mitmekülgset kaastööd iseloomustab hea pärimuse tundmine ning ehtne rahvapärane loomingulisus. Preemiad andis 20. veebruaril pidulikul aktusel laureaatidele üle president Arnold Rüütel.